**Yohl Ik'nal**, **Ix Yohl Ik'nal** ili **Ol Ik'nal** (? – 7. novembar 604) je bila vladarica majanskog grada Palenque, koja je vladala od 21. decembra 583 do smrti 604, u doba mezoameričkog klasičnog perioda. Ime joj znači *Srce vjetrovitog mjesta*, a poznata je kao baka K'inich Janaab' Pakala, najvećeg kralja Palenqeuea. Bila je potomak K'uk' B'alama I, osnivača vladarske dinastije Palenqeua a an prijestolje došla nekoliko mjeeci nakon smrti njenog prethodnika Kan B'alama I. Bila je prva žena-vladar u pisanoj historiji Maja i jedna od rijetkih vladarica u historiji Maja koja je nosila punu vladarsku titulu. Historičari pretpostavljaju da je na prijestolje došla u izvanrednim i neobičnim okolnostima, detalji o kojima, međutim, nisu sačuvani. Bila je jedina žena koja je vladala Palenqueom te najvjerojatnije bila sestra ili, vjerojatnije, kćer Kan B'alama, koji iza sebe nije ostavio muškog nasljednika.

Za vrijeme vladavine Ix Yohl Ik'nal, Palenque je teško poražen od Calakmula, jedne od dviju majanskih sila u klasičnom periodu. Bitka se odigrala 23. aprila 599. godine, ali je Ix Yohl Ik'nal vladala još nekoliko godina i umrla 604. Palenque je nakon poraza sačuvao političku nezavisnost, ali je Ix Yohl Ik'nal vjerojatno morala plaćati danak Calakmulu. Postoje indicije da su se ili Ix Yohl Ik'nal ili njen nasljednik uspješno pobunili protiv Calakmulove hegemonije prije 611.

Arheologinja Merle Greene Robertson je sugerirala da grob unutar Temple XX u Palenqueu pripada kraljici Ix Yohl Ik'nal. Bila je dovoljno važna da se dva puta prikazala na sarkofagu njenog unuka K'inich Janaab' Pakala i prikazana na štukou zida njegove grobnice.

  


|  |  |  |
| --- | --- | --- |
| Prethodi: **Kan B'alam I**  |  **Kraljica Palenquea** 23. decembar 583 – 7. novembar 604 | Slijedi: **Aj Ne' Yohl Mat**  |

Napomene
--------

1. ↑  Stuart & Stuart 2008, pp.139-142. Sharer & Traxler 2006, p.459.
2. ↑  Webster 2002, p.132.
3. ↑  Stuart & Stuart 2008, p.139. Drew 1999, p.264.
4. ↑  Stuart & Stuart 2008, p.139. Martin & Grube 2000, p.159. Drew 1999, p.264.
5. ↑  Stuart & Stuart 2008, p.139.
6. ↑  Stuart & Stuart 2008, p.238. Martin & Grube 2000, p.159.
7. 1 2  Stuart & Stuart 2008, p.140.
8. ↑  Stuart & Stuart 2008, pp.140-142.
9. ↑  Stuart & Stuart 2008, p.142.
10. ↑  Stuart & Stuart 2008, p.144.
11. ↑  Stuart & Stuart 2008, pp.177, 180.

Literatura
----------

Drew, David (1999). *The Lost Chronicles of the Maya Kings*. London: Weidenfeld & Nicolson. ISBN 0-297-81699-3. OCLC 43401096. 
Martin, Simon; and Nikolai Grube (2000). *Chronicle of the Maya Kings and Queens: Deciphering the Dynasties of the Ancient Maya*. London and New York: Thames & Hudson. ISBN 0-500-05103-8. OCLC 47358325. 
Sharer, Robert J.; with Loa P. Traxler (2006). *The Ancient Maya* (6th (fully revised) izd.). Stanford, CA: Stanford University Press. ISBN 0-8047-4817-9. OCLC 57577446. 
Stuart, David; and George Stuart (2008). *Palenque: Eternal City of the Maya*. London: Thames & Hudson. ISBN 978-0-500-05156-6. OCLC 227016561. 
Webster, David L. (2002). *The Fall of the Ancient Maya: Solving the Mystery of the Maya Collapse*. London: Thames & Hudson. ISBN 0-500-05113-5. OCLC 48753878.

Eksterni linkovi
----------------

* name glyph of Yohl Ik'nal Arhivirano 2007-10-13 na Wayback Machine-u